**Szombathely Megyei Jogú Város Önkormányzata Közgyűlésének**

**22/2016.(IX.23.) önkormányzati rendelete**

**Szombathely Megyei Jogú Város Helyi Építési Szabályzatáról,**

**valamint Szabályozási Tervének jóváhagyásáról szóló**

**30/2006. (IX. 7.) önkormányzati rendelet módosításáról**

Szombathely Megyei Jogú Város Önkormányzatának Közgyűlése az épített környezet alakításáról és védelméről szóló 1997. évi LXXVIII. törvény 62.§ (6) bekezdés 6. pontjában kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 1. pontjában, valamint az épített környezet alakításáról és védelméről szóló 1997. évi LXXVIII. törvény 6.§ (1) bekezdésében meghatározott feladatkörében eljárva a következőket rendeli el:

**1.§**

Szombathely Megyei Jogú Város Helyi Építési Szabályzatáról valamint Szabályozási Tervének jóváhagyásáról szóló 30/2006. (IX.7.) önkormányzatirendelet1. számú melléklete – a módosítás tárgya szerinti területeket érintően – a módosító rendelet 1. számú (SZT-m/2016/8. számú szabályozási tervlap) és 2. számú (SZT-m/2016/9. számú szabályozási tervlap) melléklete szerint módosul.

**2.§**

A HÉSZ módosítása 2016. november 1. napján lép hatályba. Rendelkezéseit a hatályba lépést követően induló eljárásoknál kell alkalmazni.

**/: Dr. Puskás Tivadar :/ /: Dr. Károlyi Ákos:/**

**polgármester jegyző**